Slavonija i Podravina

Vinski party u plemićkom perivoju
2025-09-19 18:00 - 22:00 (Europe/Paris) | Posjetiteljski centar Dravska priča
Volimo mi našu Dravu, a drago nam je i pohvaliti se bogatom plemićkom poviješću. Baš se lijepo poklopilo da u Noskovcima imamo i jedno i drugo. Idealno mjesto za naš treći susret. Tu je obnovljeni ljetnikovac grofa Draškovića, dom prekrasnoj Dravskoj priči. Oko njega stoljetni perivoj, a malo dalje obala Drave. Zeleno i održivo, ulickano i sređeno – organski vrt, oporavilište za ptice, hotel za kukce…
U ljetnikovcu domaćinska atmosfera, svaka prostorija posvećena je drugoj vrsti – od bregunica, sova, šišmiša, do dabrova, leptira, vretenaca… Ima se što za vidjeti i naučiti, a i dušu ćete odmoriti. Pa ako niste već bili, Vinski party dobar je povod da svratite do Posjetiteljskog centra koji je dio naše Plemićke rute. Ako ste bili, znate o čemu pričamo i sigurni smo da se vidimo opet.
Čekamo vas!
Kotizacija: 22,00 eura
Cijena kotizacije uključuje:

Piće dobrodošlice (Harmund d.o.o. – Šljivovica)
Vođenu vinsku degustaciju tri pažljivo odabrana vina
Slavonske zalogaje
Glazbeni program: Vokalni sastav Artes
Razgled Posjetiteljskog centra Dravska priča

Maksimalan broj osoba: 50
Poveznica na obrazac za prijavu: https://forms.gle/bXopBWp6rRkvAb6KA

Wine&rRun- Vinski maraton Orahovica
2025-09-20 13:00 - 23:00 | Orahovica, Trg pl. Mihalovića 1, Orahovica, Virovitičko-podravska županija, 33515, Croatia (Local Name: Hrvatska)
Turistička zajednica Virovitičko – podravske županije i lokalne turističke zajednice organiziraju vinski festival po mnogočemu drugačiji od ostalih vinskih festivala. Prostorno nevelika destinacija obogaćena je nizom atraktivnih lokaliteta obnovljene kulturno –povijesne i prirodne baštine, a iznimnom gastro ponudom, festivalom vina i zalogaja WINE NOT istaknuta je još jedna tradicija, ona vinska. Spajajući sve nabrojano u jedan festival nastao je dinamičan, inspirativan i kreativan WINE NOT!?
Već petu godinu za redom će se u Orahovici, 20. rujna 2025. godine od 13,00 sati održati Wine&Run.
Tradicionalno započinje okupljanjem u Kušaonici vina u obnovljenoj Staroj ložioni, nekada važnoj stanici na Gutmanovoj pruzi. Do startne točke maratona na čuvenom vinogradarskom položaju Jezerac PP Orahovice, nikako se ne ide pješke, imamo organizirani prijevoz. Uz tamburašku pratnju, netko kočijama, netko pješke kreće se u vinsku avanturu šumskim puteljcima. I ovog puta očekuju vas još tri domaćina – Vinarija Patkoš, Destilerija Fructus obitelji Kostelac na ergeli sportskih konja Team 40 Stable i Vina Matković.
Trasom nekadašnje Gutmanove pruge vraćamo u „Staru ložionu“ na već tradicionalan domjenak za sve maratonce. Ruta 6,8 kilometara: 13:00 Stara ložiona (Ul. Antuna Mihanovića 14, Orahovica) à 13:30 Jezerac (domaćin PP Orahovica) à 14:15 Vinarija Patkoš à 15:30 Ergela Team 40 Stable (destilerija Fructus Kostelac) à 17:00 Vinarija Matković à Stara pruga à 18:30 Stara ložiona.
Bit će to 6,8 kilometara čistog užitka. Idemo!
